
দামেস্কে ৯০ বছর বয়সে উসমানীয় সিংহাসনের শেষ উত্তরাধিকারীর ইন্তেকাল
অবলুপ্ত উসমানীয় খেলাফতের শেষ উত্তরাধিকারী শাহজাদা দুনদার আবদুল করিম ওসমানওলু ইন্তেকাল করেছেন। সোমবার রাতে সিরিয়ার রাজধানী দামেস্কে ৯০ বছর বয়সে তিনি ইন্তেকাল করেন বলে পরিবার এক বিবৃতিতে জানিয়েছে।
এ দিকে উসমানীয় পরিবারের সদস্য ওরহান ওসমানওলু এক টুইট বার্তায় জানান, ‘আমাদের পরিবার ও উসমানীয় বংশের প্রধান, চাচা শাহজাদা দুনদার আবদুল করিম ওসমানওলু সিরিয়ার দামেস্কে ইন্তেকাল করেছেন।’
বিবৃতিতে তিনি মরহুমের জন্য সবার কাছে দোয়ার আবেদন জানান।
১৯২৪ সালে উসমানীয় খেলাফত ধ্বংস করে তুরস্ক প্রজাতন্ত্র প্রতিষ্ঠার পর দেশটি থেকে পুরো উসমানীয় রাজপরিবারকে নির্বাসন দেয়া হলে পৃথিবীর বিভিন্ন দেশে পরিবারের সদস্যরা ছড়িয়ে পড়েন। ১৯৩০ সালে সিরিয়ার দামেস্কে দুনদার ওসমানওলু জন্মগ্রহণ করেন এবং নির্বাসিত পরিবারের সাথে দামেস্কেই তিনি বসবাস করে আসছিলেন।
শাহজাদা দুনদার ওসমানওলু শাহজাদা মোহাম্মদ সেলিম এফেন্দির নাতি। শাহজাদা সেলিম এফেন্দি সুলতান দ্বিতীয় আবদুল হামিদের সন্তান। ১৯ শতকে উসমানীয় খেলাফত পতনের যুগে সুলতান দ্বিতীয় আবদুল হামিদ খেলাফতকে নতুন করে পুনরুজ্জীবিত করে।
১৯২৪ সালে নির্বাসনের পর উসমানিয় বংশধররা পৃথিবীর বিভিন্ন স্থানে ছড়িয়ে পড়েন। ১৯৫২ সালে পরিবারের নারী সদস্যদের দেশে ফেরার অনুমতি দেয়া হয়। পরে ১৯৭৪ সালে পুরুষ সদস্যদেরও তুরস্কে প্রবেশের অনুমতি দেয়া হয়।

রোহিঙ্গা ক্যাম্পে দ্বিতীয় দফায় ভয়াবহ অগ্নিকান্ড


সাতদিনের ব্যবধানে রোহিঙ্গা ক্যাম্পে দ্বিতীয় দফা আগুনে ভস্মীভূত হয়ে গেছে বেশকিছু লার্নিং সেন্টার।

সোমবার দিবাগত রাত ৩টার দিকে আগুনের সূত্রপাত হয়। প্রত্যক্ষদর্শীরা জানান, ক্যাম্পে রাত ৩টার সময় আগুন লাগে। সবাই মিলে আগুন নিয়ন্ত্রণের চেষ্টা করেছে কিন্তু পানি না থাকায় তারা ব্যর্থ হন। তবে রাত ৩টা ৪৫ মিনিটে ফায়ার সার্ভিস স্থানীয় ও রোহিঙ্গাদের সহযোগিতায় আগুন নিয়ন্ত্রণে আনে। ততক্ষণে চার শিশু শিক্ষা কেন্দ্র (লার্নিং সেন্টার এল সি) পুড়ে ছাই হয়ে যায়।
 ভয়াবহ ওই আগুনে পুড়ে লার্নিং সেন্টারের ১০ লাখ টাকার ক্ষতি হয়েছে।

রামমন্দিরের জন্য চাঁদা সংগ্রহের নামে মুসলিমদের উপর গেরুয়া সন্ত্রাসীদের হামলায় নিহত ১
অযোধ্যায় রামমন্দির নির্মাণের চাঁদা সংগ্রহের নামে গুজরাতে মুসলিমদের উপর গেরুয়া সন্ত্রাসীরা হামলা চালিয়েছে।

মধ্যপ্রদেশ, উত্তরপ্রদেশে হামলার পর এবার মোদির রাজ্য গুজরাট। রবিবার রাম মন্দিরের জন্য অর্থ সংগ্রহের নামে মিছিল বের করে সন্ত্রাসবাদী সংস্থা বিশ্ব হিন্দু পরিষদ। এই মিছিল বরাবরের মতো অন্যান্য মিছিলের মতোই তার স্বরূপ এবং জঘন্য উদ্দেশ্য প্রকাশ করে তাদের মূল টার্গেট মুসলিম অধ্যুষিত এলাকায় গিয়ে। সেখানে গিয়ে আগুন ধরিয়ে দেয়া হয় মুসলিমদের বাড়িঘর এবং দোকানে, জ্বালিয়ে দেয়া হয় বহু যানবাহন, হামলা করা হয় মুসলিমদের উপরে। উগ্র গেরুয়া সন্ত্রাসবাদীদের হামলায় এখনো পর্যন্ত ১ ব্যক্তির মৃত্যুর খবর পাওয়া গেছে আহত হয়েছেন বহু মানুষ।

অবরুদ্ধ গাজায় ফের হামলা
গতকাল ভোরে ইজরাইলের সেনারা গাজা উপত্যকার রাফায় এলাকায় রকেট নিক্ষেপ করেছে।

প্রতিবেদনে বলা হয়েছে, জায়নবাদী সন্ত্রাসীরা খান ইউনুস ও রাফার মধ্যবর্তী অঞ্চলের কৃষিজমি এবং খান ইউনুসের পূর্বাঞ্চলীয় আল-কারারাহ এলাকার কৃষিজমিতে এসকল রকেট নিক্ষেপ করেছে।

ইজরাইলের সেনাবাহিনীর এক মুখপাত্র দাবি করেছে যে, রাত আড়াইটার দিকে গাজা উপত্যকা থেকে দুটি রকেট আসুদুদ উপকূলীয় অঞ্চলে আঘাত হানে। তবে এতে কোনও হতাহত বা ক্ষয়ক্ষতি হয়নি।

